title: Decizia Comitetului executiv din 7 octombrie 1997 privind contribuțiile Islandei și Norvegiei la costurile de instalare și funcționare a C.SIS [SCH/Com-ex (97) 18]

text:
Anunţ juridic important

|

41997D0018

Official Journal L 239 , 22/09/2000 P. 0441 - 0441 Ediţie specială în limba cehă Chapter 19 Volume 02 P. 399  - 399 Ediţie specială în limba estonă Chapter 19 Volume 02 P. 399  - 399 Ediţie specială în limba maghiară Chapter 19 Volume 02 P. 399  - 399 Ediţie specială în limba lituaniană Chapter 19 Volume 02 P. 399  - 399 Ediţie specială în limba letonă Chapter 19 Volume 02 P. 399  - 399 Ediţie specială în limba malteză Chapter 19 Volume 02 P. 399  - 399 Ediţie specială în limba polonă Chapter 19 Volume 02 P. 399  - 399 Ediţie specială în limba slovacă Chapter 19 Volume 02 P. 399  - 399 Ediţie specială în limba slovenă Chapter 19 Volume 02 P. 399  - 399

		19971007Decizia Comitetului executivdin 7 octombrie 1997privind contribuțiile Islandei și Norvegiei la costurile de instalare și funcționare a C.SIS[SCH/Com-ex (97) 18]COMITETUL EXECUTIV,având în vedere articolul 132 din Convenția de punere în aplicare a Acordului Schengen,având în vedere articolele 92 și 119 din convenția menționată anterior,având în vedere articolele 2 și 3 din Acordul de cooperare încheiat între părțile semnatare ale Acordului Schengen și ale Convenției Schengen, pe de o parte, și Republica Islanda și Regatul Norvegiei, pe de altă parte,DECIDE1. Contribuția Islandei și Norvegiei, denumite în cele ce urmează state semnatare ale acordului de cooperare, la costurile de instalare și funcționare a C.SIS:Contribuția statelor semnatare ale acordului de cooperare va corespunde cotei lor de participare la valoarea totală a produsului intern brut al părților semnatare și al statelor care fac parte din acordul de cooperare.Contribuția părților semnatare se vor calcula în conformitate cu articolul 119 alineatul (1) din Convenția Schengen.2. Metoda de calcul:- contribuția Islandei și Norvegiei se va calcula printr-o comparație valorilor produsului intern brut al tuturor părților semnatare și al statelor care fac parte din acordul de cooperare;- contribuția părților semnatare care sunt state membre ale Uniunii Europene se vor calcula prin raportare la baza de calcul a taxei pe valoarea adăugată, în conformitate cu articolul 119 alineatul (1) teza a doua din Convenția Schengen, după scăderea contribuțiilor Islandei și Norvegiei.3. Se stabilește data de 1 ianuarie 1997 ca termen pentru plata contribuțiilor ce revin statelor nordice.Viena, 7 octombrie 1997.PreședinteleK. Schlögl--------------------------------------------------


title: 2008/59/CE: Decizia Comisiei din 18 decembrie 2007 de adaptare a coeficienților corectori aplicabili de la 1 august 2006 , 1 septembrie 2006 , 1 octombrie 2006 , 1 noiembrie 2006 , 1 decembrie 2006 și 1 ianuarie 2007 remunerațiilor funcționarilor, ale agenților temporari și ale agenților contractuali ai Comunităților Europene repartizați în țările terțe, precum și ale unei părți dintre funcționarii care continuă să-și desfășoare activitatea în cele două noi state membre pentru o perioadă de cel mult nouăsprezece luni de la data aderării celor două noi state membre

text:
               18.1.2008

               RO

               Jurnalul Oficial al Uniunii Europene

               L 15/29

      DECIZIA COMISIEI

   din 18 decembrie 2007
   de adaptare a coeficienților corectori aplicabili de la 1 august 2006, 1 septembrie 2006, 1 octombrie 2006, 1 noiembrie 2006, 1 decembrie 2006 și 1 ianuarie 2007 remunerațiilor funcționarilor, ale agenților temporari și ale agenților contractuali ai Comunităților Europene repartizați în țările terțe, precum și ale unei părți dintre funcționarii care continuă să-și desfășoare activitatea în cele două noi state membre pentru o perioadă de cel mult nouăsprezece luni de la data aderării celor două noi state membre
   (2008/59/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite prin Regulamentul (CEE, Euratom, CECO) nr. 259/68 al Consiliului (1), în special articolul 13 al doilea paragraf din anexa X la acesta,
   având în vedere Tratatul de aderare a celor două state membre, în special articolul 33 alineatul (4),
   întrucât:

               (1)

               Prin Regulamentul (CE, Euratom) nr. 453/2007 al Consiliului (2) s-au stabilit, în conformitate cu articolul 13 primul paragraf din anexa X la statut, coeficienții corectori aplicabili de la 1 iulie 2006 remunerațiilor care se plătesc, în moneda țării în care sunt repartizați, funcționarilor, agenților temporari și agenților contractuali ai Comunităților Europene repartizați în țările terțe, precum și unei părți dintre funcționarii care continuă să-și desfășoare activitatea în cele două noi state membre pentru o perioadă de cel mult nouăsprezece luni de la data aderării.

               (2)

               Este necesară adaptarea, în conformitate cu articolul 13 al doilea paragraf din anexa X la statut, începând cu 1 august 2006, 1 septembrie 2006, 1 octombrie 2006, 1 noiembrie 2006, 1 decembrie 2006 și 1 ianuarie 2007, a anumitor coeficienți corectori deoarece, conform datelor statistice de care dispune Comisia, variația costului vieții, calculată pe baza coeficientului corector și a cursului de schimb corespunzător, s-a dovedit, în cazul anumitor țări terțe, mai mare de 5 % în raport cu ultima stabilire sau adaptare a acestor coeficienți,

         DECIDE:
   Articol unic
   Începând cu 1 august 2006, 1 septembrie 2006, 1 octombrie 2006, 1 noiembrie 2006, 1 decembrie 2006 și 1 ianuarie 2007, coeficienții corectori aplicați remunerațiilor funcționarilor, ale agenților temporari și ale agenților contractuali ai Comunităților Europene repartizați în țările terțe, precum și ale unei părți dintre funcționarii care continuă să-și desfășoare activitatea în cele două noi state membre pentru o perioadă de cel mult nouăsprezece luni de la data aderării, plătite în moneda țării de repartizare, sunt adaptați conform anexei.
   Cursurile de schimb utilizate pentru calcularea remunerațiilor respective se stabilesc în conformitate cu normele de punere în aplicare a Regulamentului financiar și corespund datei menționate la primul paragraf.

      Adoptată la Bruxelles, 18 decembrie 2007.

            Pentru Comisie

         Benita FERRERO-WALDNER

            Membru al Comisiei

      (1)  JO L 56, 4.3.1968, p. 1. Regulament modificat ultima dată prin Regulamentul (CE, Euratom) nr. 337/2007 (JO L 90, 30.3.2007, p. 1).

      (2)  JO L 109, 26.4.2007, p. 1.

      ANEXĂ

                  Locul de repartizare

                  Coeficienți corectori august 2006

                  Lesotho

                  68,3

                  Madagascar

                  76,9

                  Mozambic

                  76,4

                  Zimbabwe

                  60,1

                  Locul de repartizare

                  Coeficienți corectori septembrie 2006

                  Senegal

                  85,5

                  Yemen

                  71,9

                  Zimbabwe

                  71,4

                  Locul de repartizare

                  Coeficienți corectori octombrie 2006

                  Brazilia

                  79,3

                  Guineea

                  55,8

                  Nepal

                  72,4

                  Republica Democratică Congo

                  122,8

                  Zimbabwe

                  82,6

                  Locul de repartizare

                  Coeficienți corectori noiembrie 2006

                  Algeria

                  91,4

                  Armenia

                  122,5

                  Indonezia

                  89,8

                  Moldova

                  55,8

                  Republica Democratică Congo

                  125,6

                  Sudan

                  57,6

                  Zimbabwe

                  95,1

                  Locul de repartizare

                  Coeficienți corectori decembrie 2006

                  Argentina

                  50,7

                  Chile

                  72,4

                  Insulele Solomon

                  89,1

                  Republica Democratică Congo

                  127,1

                  Rwanda

                  89,6

                  Ucraina

                  106,5

                  Venezuela

                  60,9

                  Zimbabwe

                  102,4

                  Locul de repartizare

                  Coeficienți corectori ianuarie 2007

                  Bangladesh

                  47,1

                  Botswana

                  63,3

                  Brazilia

                  83,9

                  Burkina Faso

                  94,9

                  Djibouti

                  96,8

                  Eritreea

                  49,5

                  Etiopia

                  88,1

                  Gambia

                  58,6

                  Georgia

                  99,8

                  Guineea

                  52,3

                  Jamaica

                  90,2

                  Malawi

                  70,8

                  Maroc

                  91,1

                  Mauritius

                  65,7

                  Mexic

                  73,7

                  Mozambic

                  76,1

                  Pakistan

                  53,5

                  Swaziland

                  56,8

                  Tanzania

                  59,5

                  Yemen

                  74,5

                  Zimbabwe

                  114,9


title: 2010/223/: Decizia Consiliului European din 26 martie 2010 de numire a vicepreședintelui Băncii Centrale Europene

text:
               21.4.2010

               RO

               Jurnalul Oficial al Uniunii Europene

               L 99/7

         DECIZIA CONSILIULUI EUROPEAN
   din 26 martie 2010
   de numire a vicepreședintelui Băncii Centrale Europene
   (2010/223/UE)
   CONSILIUL EUROPEAN,
   având în vedere Tratatul privind funcționarea Uniunii Europene, în special articolul 283 alineatul (2) și articolul 139 alineatul (2) litera (h) și având în vedere articolele 11.2 și 42.3 din Protocolul privind Statutul Sistemului European al Băncilor Centrale și al Băncii Centrale Europene,
   având în vedere recomandarea Consiliului (1),
   având în vedere avizul Parlamentului European (2),
   având în vedere avizul Consiliului Guvernatorilor Băncii Centrale Europene (3),
   ADOPTĂ PREZENTA DECIZIE:
   Articolul 1
   Domnul Vítor CONSTÂNCIO este numit vicepreședinte al Băncii Centrale Europene cu un mandat de opt ani.
   Prezenta numire intră în vigoare la 1 iunie 2010.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 26 martie 2010.

            Pentru Consiliul European

            Președintele

         H. VAN ROMPUY

      (1)  JO C 52, 2.3.2010, p. 1.

      (2)  Aviz emis la 25 martie 2010 (nepublicat încă în Jurnalul Oficial).

      (3)  JO C 58, 10.3.2010, p. 3.


title: Decizia (UE) 2017/1762 a Consiliului din 25 septembrie 2017 de numire a doi membri, propuși de România, în cadrul Comitetului Regiunilor

text:
               28.9.2017

               RO

               Jurnalul Oficial al Uniunii Europene

               L 250/56

         DECIZIA (UE) 2017/1762 A CONSILIULUI
   din 25 septembrie 2017
   de numire a doi membri, propuși de România, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului român,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor domnului Vasile Silvian CIUPERCĂ și domnului Adrian ȚUȚUIANU,

         ADOPTĂ PREZENTA DECIZIE:
   Articolul 1
   Sunt numiți în calitatea de membri în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Marius Horia ȚUȚUIANU, President of Constanța county council;

               —

               domnul Bogdan Andrei TOADER, President of Prahova county council.

         Articolul 2
   Prezenta decizie intră în vigoare la data adoptării.

      Adoptată la Bruxelles, 25 septembrie 2017.

            Pentru Consiliu

            Președintele

         M. MAASIKAS

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: 2011/592/UE: Decizia Parlamentului European din 10 mai 2011 privind descărcarea de gestiune pentru execuția bugetului Fundației Europene de Formare aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/196

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Fundației Europene de Formare aferent exercițiului financiar 2009
   (2011/592/UE)
   PARLAMENTUL EUROPEAN,
   având în vedere conturile anuale finale ale Fundației Europene de Formare pentru exercițiul financiar 2009,
   având în vedere Raportul Curții de Conturi privind conturile anuale ale Fundației Europene de Formare pentru exercițiul financiar 2009, însoțit de răspunsurile Fundației (1),
   având în vedere Recomandarea Consiliului din 15 februarie 2011 (05892/2011 – C7–0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1339/2008 al Parlamentului European și al Consiliului din 16 decembrie 2008 privind înființarea unei Fundații Europene de Formare (3), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0109/2011),

               1.

               acordă directorului Fundației Europene de Formare descărcarea de gestiune pentru execuția bugetului Fundației aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene de Formare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 149.

      (2)  JO L 248, 16.9.2002, p. 1.

      (3)  JO L 354, 31.12.2008, p. 82.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/197

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Fundației Europene de Formare aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Fundației Europene de Formare pentru exercițiul financiar 2009,
   având în vedere Raportul Curții de Conturi privind conturile anuale ale Fundației Europene de Formare pentru exercițiul financiar 2009, însoțit de răspunsurile Fundației (1),
   având în vedere Recomandarea Consiliului din 15 februarie 2011 (05892/2011 – C7–0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1339/2008 al Parlamentului European și al Consiliului din 16 decembrie 2008 privind înființarea unei Fundații Europene de Formare (3), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0109/2011),

               A.

               întrucât Curtea de Conturi afirmă că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât, la 5 mai 2010, Parlamentul a acordat directorului Fundației Europene de Formare descărcarea de gestiune pentru execuția bugetului Fundației aferent exercițiului financiar 2008 (5), iar în rezoluția sa care însoțea decizia de descărcare de gestiune, Parlamentul, printre altele,

                           —

                           a constatat că, în urma reformării din 2008 a Regulamentului (CEE) nr. 1360/90 al Consiliului din 7 mai 1990 privind înființarea Fundației Europene de Formare (6), Fundația a dobândit posibilitatea de a-și dezvolta cunoștințele de specialitate în alte domenii decât cele din anii precedenți;

                           —

                           și-a exprimat îngrijorarea în legătură cu constatările Curții de Conturi referitoare la lipsa de transparență în procedurile de selecție a personalului și în legătură cu intervenția Oficiului European de Luptă Antifraudă (OLAF), care a deschis o anchetă (OF/2009/0370);

                           —

                           a îndemnat Fundația să prezinte un raport cu privire la alocarea resurselor sale umane; a subliniat, în special, că luarea insuficientă în considerare a resurselor umane în contextul programării anuale și al raportului de activitate implică un risc de ineficiență;

               C.

               întrucât bugetul Fundației pentru exercițiul 2009 a fost de 19 100 000 EUR, cu 0,5 % mai mic decât bugetul aferent exercițiului financiar 2008,

               1.

               atrage atenția asupra confirmării Curții de Conturi potrivit căreia conturile anuale ale Fundației, ce corespund unui buget de 19 100 000 EUR, prezintă cu fidelitate situația financiară a Fundației la 31 decembrie 2009, iar operațiunile și fluxurile de numerar ale Fundației pentru exercițiul financiar 2009 sunt conforme cu regulamentul financiar al Fundației;

      Performanță

               2.

               salută intenția Fundației de a îmbunătăți performanțele sistemelor de educație și formare profesională din țările partenere ale Fundației (Procesul de la Torino) și de a dezvolta o metodologie comună cu organizațiile internaționale și donatorii bilaterali pentru a-și îmbunătăți rolul;

               3.

               solicită din nou Fundației să prezinte, într-un tabel anexat la viitorul raport al Curții de Conturi, o comparație între operațiunile înregistrate în exercițiul financiar care face obiectul descărcării de gestiune și cele înregistrate în exercițiul financiar precedent pentru a permite autorității care acordă descărcarea de gestiune să evalueze mai bine performanța Fundației de la un exercițiu la altul;

      Cooperarea cu Centrul European pentru Dezvoltarea Formării Profesionale (Cedefop)

               4.

               ia act de faptul că, în noiembrie 2009, acordul de cooperare dintre Fundație și Cedefop a fost reînnoit pe perioada 2010-2013; remarcă faptul că, în fiecare an, Fundația și Cedefop elaborează, în contextul cadrului de cooperare, un program de lucru comun care este anexat la programul de lucru al fiecărei agenții; salută intenția Fundației de a dedica mai mult spațiu în viitoarele rapoarte anuale de activitate informării cu privire la aplicarea programului de lucru comun;

      Gestiune bugetară

               5.

               îndeamnă Fundația să elaboreze mai riguros procedurile bugetare pentru a evita numărul semnificativ de transferuri bugetare; invită, de asemenea, Fundația să obțină autorizația consiliului său de conducere atunci când sunt necesare transferuri; reamintește că acest lucru este impus de regulamentul financiar al Fundației;

               6.

               reamintește totodată Fundației obligația de a prezenta o situație rezumativă a plăților scadente în următoarele exerciții financiare pentru respectarea angajamentelor bugetare asumate în exercițiile financiare anterioare [articolul 31 alineatul (2) din regulamentul financiar al Fundației];

               7.

               solicită Fundației să respecte strict dispozițiile regulamentului de bază, în special în ceea ce privește transferurile dintre titlurile bugetare; consideră totuși că este dificil ca bugetul să fie elaborat pe activități într-un sistem în care cheltuielile administrative și de personal se separă de cheltuielile operaționale, în special pentru o agenție ale cărei principale activități sunt furnizarea de analize privind politicile, diseminarea și schimburile de informații și de experiență, precum și sprijinirea consolidării capacităților țărilor partenere;

      Resurse umane

               8.

               salută inițiativa Fundației de a realiza o revizuire aprofundată a procedurilor sale de selecție a personalului ca reacție la constatările Serviciului de Audit Intern (IAS) și la recomandările Parlamentului; constată, în special, că procedurile de selecție ale Fundației au fost redefinite, că au fost adăugate câteva etape, iar instrumentele esențiale de sprijin au fost reexaminate;

      Auditul intern

               9.

               salută inițiativa Fundației de a furniza autorității care acordă descărcarea de gestiune raportul anual de audit intern asupra Fundației realizat de IAS; consideră că acest lucru este un semn de transparență și un exemplu de bune practici care ar trebui urmat de toate celelalte agenții;

               10.

               constată că, în 2009, IAS a realizat un audit asupra componentelor declarației de asigurare a directorului cu scopul de a obține asigurări rezonabile în ceea ce privește caracterul adecvat, eficiența și divulgarea în raportul anual de activitate a diferitelor elemente care constituie baza declarației de asigurare a directorului; ia act de faptul că IAS a constatat că lipsa informațiilor relevante care să vină în sprijinul observației făcute de director în declarația sa de asigurare pot induce cititorul în eroare; invită, prin urmare, directorul Fundației să redea mai detaliat aceste observații (oferind, printre altele, informații cu privire la criteriile de clasificare, eventualul impact negativ și/sau caracter material, precum și probabilitatea producerii unui eveniment nefavorabil);

               11.

               ia act de faptul că 11 dintre cele 15 recomandări ale IAS au fost puse în practică în 2009; constată, de asemenea, că IAS a făcut alte 8 noi recomandări în 2009, cu privire, în special, la: declarația de asigurare a directorului, o mai bună descriere a sistemului de control intern, o descriere detaliată a procesului de gestionare a riscurilor, introducerea de controale ex post asupra tranzacțiilor financiare, însoțită de o eșantionare bazată pe riscuri a angajamentelor și plăților, precum și definirea de valori-țintă pentru indicatorii organizaționali;

               12.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (7) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 149.

      (2)  JO L 248, 16.9.2002, p. 1.

      (3)  JO L 354, 31.12.2008, p. 82.

      (4)  JO L 357, 31.12.2002, p. 72.

      (5)  JO L 252, 25.9.2010, p. 182.

      (6)  JO L 131, 23.5.1990, p. 1.

      (7)  Texte adoptate, P7_TA(2011)0163 (a se vedea pagina 269 din prezentul Jurnal Oficial).